Այսօր արդեն ակնհայտ դարձավ, որ Սարկոզին այնքան էլ լավատեսորեն չի տրամադրված ՍԽ-ի կողմից կայացվելիք որոշման հանդեպ: Երեկ առավոտյան նախագահը սպառնաց, որ եթե Սահմանադրական խորհուրդը հակասահմանադրական ճանաչի Սենատի ընդունած որոշումը, ապա ինքն էլ կվիճարկի Հոլոքոստի ժխտումը քրեականացնող օրենքը: Իսկ դրանից հետո էլ հայտարարեց, որ բացասական որոշման դեպքում ինքը նոր օրինագիծ կդնի շրջանառության մեջ... Արևմուտքում ոմանք հակված են պնդել, որ Սարկոզիի հայտարարությունները մարտավարական քայլեր են, որոնց նպատակն է Սահմանադրական խորհրդին հետ պահել անխոհեմ քայլերից և գայթակղություններից: Իսկ գայթակղություն ները չեն բացառվում, որովհետև այս օրերին բացատրական աշխատանքներից զատ կարող են լինել կաշառատվության նոր դրսևորումներ...